El respecte a la diversitat i la integració arriben a Burjassot amb el contacontes “Vecinos”
2025-07-24

L’equip de Biblioteques de l’Institut Municipal de Cultura i Joventut de Burjassot ha programat per a aquest mes de desembre una nova vesprada gratuïta de contacontes que, en aquest cas, vol posar l’accent en el foment de valors i actituds d’integració de la discapacitat i en el respecte a la diversitat.

“Vecinos”, de Cecilia Silva, és el nom del contacontes que arribarà al Saló d’Actes de la Casa de Cultura divendres que ve 4 de desembre, un dia després de commemorar el Dia Internacional de les persones amb discapacitat. Serà a les 18 hores.

El contacontes narra la història de Lara, una xiqueta que no pot veure, però que té molt bona oïda i olfacte, de María, una xiqueta sorda però que pot llegir els llavis, o de Juan, que té el súper poder del riure. Tots ells són veïns i, quan arriba “Doña rueditas” tot canviarà per a ells, ja que millorarà la convivència de la finca.

Un contacontes sobre l’acceptació de la discapacitat i la integració.